Bryan Gunn

Bryan James Gunn (født 22. desember 1963 i Thurso) er en skotsk tidligere fotballspiller og senere trener som spilte målvakt i sin aktive karriere. Han er mest kjent for sin lange karriere hos Norwich City FC fra 1986 til 1998, hvor han også var manager i en kort periode i 2009. Gunn var og en del av Skottlands tropp i VM i fotball 1990.

 Klubbkarriere 
Gunn begynte sin fotballkarriere hos Aberdeen FC i 1980, en klubb som da var ledet av Alex Ferguson. Han seriedebuterte hjemme mot Hibernian FC den 30. oktober 1982AFC.co.uk – Players and staff, Bryan Gunn    (Besøkt 10. oktober 2012), og ble tildelt vinnermedalje etter finalen i cupvinnercupen i 1983, dog uten å få innhopp. Gunn fikk problemer med å etablere seg på førstelaget i sterk konkurranse med landslagsmålvakt Jim Leighton, og fikk kun sporadiske innhopp der hvor Leighton ikke var tilgjengelig for spill. Gunn ble deretter solgt til den engelske klubben Norwich City FC for £100 000 i oktober 1986.Aberdeensportscouncil.com – Hall of Fame special  (Besøkt 10. oktober 2012)

Hos Norwich City ble han i utgangspunktet en erstatter for Chris Woods, som hadde forlatt klubben til fordel for Rangers FC, men ettersom Gunn kom sent inn i høstsesongen var målvaktsplassen allerede tatt av Graham Benstead. Han fikk sin seriedebut hjemme mot Tottenham Hotspur FC den 8. november 1986 og hjalp klubben til en respektabel femteplass ved seriens slutt. Hans stødige form resulterte også i at Ian Porterfield ønsket ham tilbake til Aberdeen, som en direkte erstatter for Jim Leighton, som hadde forlatt klubben sammen med Alex Ferguson til fordel for Manchester United FC.«Porterfield fails to catch a keeper». The Glasgow Herald, s. 40. Publisert 13. mai 1988, besøkt 10. oktober 2012)

Hans definitive gjennombrudd for Norwich City kom i andre runde i UEFA-cupen 1993/94, hvor klubben vant 1–2 borte mot storklubben FC Bayern München og gikk videre til tredje runde med flere store matchvinnende redninger fra Gunn. I 1994/1995-sesongen var klubben oppe på en syvendeplass på tabellen da en skulderskade satte Gunn ute av spill og følgelig gjorde at Norwich City rykket ned fra Premier League. Han kom tilbake til 1995/1996-sesongen og ble utnevnt til lagkaptein av manager Gary Megson. Norwich City maktet ikke å rykke opp igjen til Premier League i Gunns periode i klubben, og i 1997/1998-sesongen tok Andy Marshall over rollen som førstelagsmålvakt.BBC.co.uk – Marshall completes comeback (Av Lewis Wiltshire. Publisert 1. april 2004, besøkt 10. oktober 2012)

I februar 1998 dro Gunn på et tre måneder langt utlån til skotske Hibernian FC, som etter en tid ble gjort permanent.Independent.co.uk – Football: McLeish seeks belief from his Hibernian side (Publisert 21. februar 1998, besøkt 10. oktober 2012) Klubben var da ledet av den nyutnevnte Alex McLeish, som hadde vært lagkamerat med Gunn i tiden fra Aberdeen. Han maktet ikke å redde klubben fra nedrykk på vårsesongen, men signerte likevel en toårskontrakt med Hibernian i løpet av sommeren 1998. I sesongoppkjøringen mot høsten samme år pådro han seg en alvorlig bruddskade i leggen, som gjorde at han valgte å legge opp som aktiv fotballspiller.«Gunn forced to hang up gloves» . The Scotsman. Av Angus Wright. Publisert 31. mars 1999, besøkt 10. oktober 2012)

 Landslagskarriere 
Gunn fikk sin landslagsdebut for  den 16. mai 1990 i en vennskapskamp hjemme mot  (1–3). Han ble deretter tatt ut i troppen til verdensmesterskapet i Italia i 1990 av landslagstrener Andy Roxburgh, men var tredjevalg bak Jim Leighton og Andy Goram, og fikk dermed ikke spille i noen av gruppespillkampene mot henholdsvis  (0–1),  (2–1) eller  (0–1). Fra 1990 til 1994 spilte han totalt seks landskamper for Skottland, hvor han slapp inn totalt ti baklengsmål.ScottishFA.co.uk – Profiles, Bryan Gunn (Besøkt 10. oktober 2012)

 Trenerkarriere 
Etter at han la opp som fotballspiller ble Gunn ansatt i Norwich City, hvor han blant annet var sponsoransvarlig fra 1999 til 2006. Etter at Glenn Roeder tok over som klubbens manager i 2007 ble Gunn ansatt som målvaktstrener, før han siden ble sjefspeider for klubben.BBC.co.uk – Gunn gets new role at Canaries (Publisert 23. mai 2008, besøkt 10. oktober 2012) Etter at Roeder selv ble sparket som manager i januar 2009 ble Gunn forespurt om å overta managerrollen på midlertidig basis, noe han takket ja til,BBC.co.uk – Gunn named Norwich caretaker boss (Publisert 16. januar 2009, besøkt 10. oktober 2012) men klarte ikke å forhindre nedrykk til Football League One. 

I forkant av 2009/2010-sesongen hentet han inn hele 12 nye spillere og ansatte tidligere lagkamerater i støtteapparatet. Den nye sesongen startet dog med stortap for rivalen Colchester United FC (1–7), noe som resulterte i at Gunn ble sparket seks dager etter.DailyMail.co.uk – Gunn fired! Norwich City legend Bryan axed just a week into the new season (Av Ashley Gray. Publisert 14. august 2009, besøkt 10. oktober 2012)

 Meritter 
Aberdeen
 Cupvinnercupen (1): 1983
 Scottish League Cup (1): 1985

 Bibliografi 
 Gunn, Bryan; Piper, Kevin (2006). In Where it Hurts: My Autobiography. Vision Sports Publishing. ISBN 978-1-905326-00-6.

 Referanser 

 Eksterne lenker 

  Footballdatabase.eu – Player, Bryan Gunn
  National-football-teams.com – Bryan Gunn – Spillerprofil

Kategori:Skotske fotballspillere
Kategori:Skotske fotballtrenere
Kategori:Spillere i Fotball-VM 1990
Kategori:Fotballspillere for Aberdeen FC
Kategori:Fotballspillere for Norwich City FC
Kategori:Fotballspillere for Hibernian FC
Kategori:Fotballtrenere for Norwich City FC
Kategori:Personer fra Highland